บุฟเฟ่ต์เสต็กในโรงแรมที่ไม่แพงอย่างที่คิด
คุณภาพถือว่าสูสีกับร้านบุฟเฟ่ต์แบบที่อยู่ในห้างเลยค่ะ
ราคาที่ไปทานคือ 495฿เน็ตต่อคนรวมน้ำดื่มแล้วค่ะ
แต่บุฟเฟ่ต์ที่นี่มีเฉพาะวันศุกร์เท่านั้น เท่าที่ถามจากพนักงาน แต่ละเดือนจะมีโปรโมชั่นอาหารแต่ละชาติสับเปลี่ยนกันไป ถ้าใครสนใจอาจจะต้องโทรสอบถามกันก่อนไปนะคะ
 
อาหารในไลน์ถือว่ามีความหลากหลายสู้พวกโรงแรม 5ดาว ในเมืองไม่ได้ แต่จุดเด่นของที่นี่อยู่ที่ไลน์เสต็กค่ะ มีของสดให้เลือกไปปิ้งได้ เลือกเสร็จแล้วให้เชฟไปปิ้งให้เราได้เลย ไม่ต้องปิ้งเอง มันดีตรงนี้แหละ 

ส่วนรสชาติ-บางอย่างอร่อย บางอย่างก็ไม่ค่อยอร่อยเท่าไร ไม่ถึงกับแย่ แต่เหมือนจัดเตรียมไว้นานเลยทำให้อาหารค่อนข้างแห้งไปนิดนึงค่ะ
ส่วนของสดสำหรับปิ้งนี่สดใช้ได้เลย-คุ้มมากๆค่ะ มีทั้งกุ้ง หอยแมลงภู่นิวซีแลนด์ หอยเชลล์ ปลาแซลมอน แค่นี้ก็คุ้มแล้วค่ะ
นั่งได้ยาวไม่มีจำกัดเวลาแบบร้านปิ้งย่างข้างนอกด้วย
ของหวาน -บอกตรงว่าไม่ได้ชิม เพราะอิ่มกุ้งมาเรียบร้อยแล้วค่ะ

สรุป-ส่วนตัวถือว่าผ่านค่ะ มีอาหารหลากหลาย บุฟเฟ่ต์ปิ้งย่างไม่จำกัดเวลา แต่เวลาของหมดอาจต้องรอเชฟมาเติมนิดนึง แต่ของสดต่างๆมีเติมเรื่อยๆ ไม่มีกั๊กค่ะ ราคานี้รวมน้ำเปล่าให้ด้วยนะ แต่เป็นแบบเหยือกเทนะคะ แต่ถ้าใครจะสั่งเครื่องดื่มอย่างอื่นก็มีเมนูให้เลือกค่ะ แต่ราคาจะค่อนข้างสูงแบบราคาโรงแรมนะคะ มี++ 
ปล.รีวิวดองเค็ม ไปทานมาเมื่อปลายเดือนกย. และ ถ่ายมาแต่ไลน์อาหารก่อนทานนะคะ เพราะตอนลงมือทานมือเปื้อนค่ะ (ทานกุ้งเผาทั้งทีใช้มือแกะดีที่สุดค่ะ)